**Hajdúszoboszlói Polgármesteri Hivatal**

**Gazdasági Iroda**

**4200 Hajdúszoboszló, Hősök tere 1.**

Ügyiratszám: HSZ/7955-2/2024.

**K I V O N A T**

**Hajdúszoboszló Város Önkormányzata Képviselő-testületének Pénzügyi és Gazdasági Bizottsága 2024. március 19-én tartott nyílt ülésének jegyzőkönyvéből**

Előterjesztés napirendre vétele:

**40/2024. (III.19.) PGB határozat**

**Hajdúszoboszló Város Önkormányzata Képviselő-testületének Pénzügyi és Gazdasági Bizottsága az *Előterjesztés hulladékfelszámolási pályázaton való részvételre*, és az *Előterjesztés pályázat kiírásáról esővízgyűjtők lakosság részére történő biztosítása érdekében* című anyagokat napirendre veszi.**

Napirend elfogadása:

**41/2024. (III.19.) PGB határozat**

**Hajdúszoboszló Város Önkormányzata Képviselő-testületének Pénzügyi és Gazdasági Bizottsága elfogadta a módosított napirendi javaslatot.**

**Napirend:**

1. Előterjesztés helyközi autóbusz járatok bevonásáról a helyi tömegközlekedésbe (képviselő-testületi ülés 26. napirend)

Előterjesztő: Szilágyiné Pál Gyöngyi irodavezető

1. Előterjesztés diákok helyi tömegközlekedésben történő ingyenes utazásával kapcsolatosan (képviselő-testületi ülés 27. napirend)

Előterjesztő: Szilágyiné Pál Gyöngyi irodavezető

1. Előterjesztés az Aero Club Hajdúszoboszlói Sportegyesület éves beszámolójáról (csak bizottsági anyag)

Előterjesztő: dr. Morvai Gábor jegyző

1. Előterjesztés pályázat kiírására intézmények felújítására vonatkozóan (képviselő-testületi ülés 35. napirend)

Előterjesztő: Szilágyiné Pál Gyöngyi irodavezető

1. Előterjesztés az önkormányzati intézményeknél foglalkoztatottak béremeléséhez szükséges intézkedésekről (képviselő-testületi ülés 05. napirend)

Előterjesztő: dr. Morvai Gábor jegyző

1. Előterjesztés Lurkó Óvoda fejlesztés többletforrás igényéről (képviselő-testületi ülés 28. napirend)

Előterjesztő: Szilágyiné Pál Gyöngyi irodavezető

1. Előterjesztés a 6819/1. és a 6819/8. hrsz.-ú ingatlanokat érintő kérelemről (képviselő-testületi ülés 19. napirend)

Előterjesztő: dr. Morvai Gábor jegyző

1. Előterjesztés a Szent István parkban található közterület eltérő használatára vonatkozó kérelemről (képviselő-testületi ülés 23. napirend)

Előterjesztő: dr. Morvai Gábor jegyző

1. Előterjesztés a Kovács Máté Városi Művelődési Központ és Könyvtár kérelméről (képviselő-testületi ülés 14. napirend)

Előterjesztő: Szilágyiné Pál Gyöngyi irodavezető

1. Előterjesztés tulajdonosi hozzájárulás kiadására önkormányzati tulajdonú csatornák kotrásához (képviselő-testületi ülés 20. napirend)

Előterjesztő: dr. Morvai Gábor jegyző

1. Előterjesztés önkormányzati földterületek használatára vonatkozóan (képviselő-testületi ülés 22. napirend)

Előterjesztő: dr. Morvai Gábor jegyző

1. Előterjesztés Luther utca 47. szám alatti garázsra vonatkozó elővásárlási jogról történő lemondásáról (képviselő-testületi ülés 15. napirend)

Előterjesztő: dr. Morvai Gábor jegyző

1. Előterjesztés az ÉRV Zrt-vel kötendő bérleti szerződésekről (képviselő-testületi ülés 18. napirend)

Előterjesztő: dr. Morvai Gábor jegyző

1. Előterjesztés tulajdonosi hozzájárulás kiadásához a Hajdúszoboszló 2475/26. és 2667/58. hrsz-ú ingatlanon létesülő napelemes kiserőmű 20 kV-os termelői kábel építéséhez (képviselő-testületi ülés 21. napirend)

Előterjesztő: dr. Morvai Gábor jegyző

1. Előterjesztés tulajdonosi hozzájárulás a Pávai Vajna Ferenc Általános Iskolánál történő fakivágásról (képviselő-testületi ülés 24. napirend)

Előterjesztő: dr. Morvai Gábor

1. Előterjesztés Hajdúszoboszló Város Önkormányzata Képviselő-testületének a fizető parkolási rendszerről szóló 5/2012. (III. 22.) önkormányzati rendelete módosításáról (képviselő-testületi ülés 25. napirend)

Előterjesztő: dr. Morvai Gábor jegyző

1. Előterjesztés pályázatok elszámolásával kapcsolatosan (képviselő-testületi ülés 30. napirend)

Előterjesztő: Szilágyiné Pál Gyöngyi irodavezető

1. Előterjesztés Ágodvölgyi-ér vízjogi fennmaradási engedélyének forrásigényéről (képviselő-testületi ülés 31. napirend)

Előterjesztő: Szilágyiné Pál Gyöngyi irodavezető

1. Előterjesztés közterületek felújítása keret felhasználásra (képviselő-testületi ülés 33. napirend)

Előterjesztő: Szilágyiné Pál Gyöngyi irodavezető

1. Előterjesztés pályázat kiírásáról esővízgyűjtők lakosság részére történő biztosítása érdekében (képviselő-testületi ülés 38. napirend)

Előterjesztő: Szilágyiné Pál Gyöngyi irodavezető

1. Előterjesztés hulladékfelszámolási pályázaton való részvételre (képviselő-testületi ülés napirendi anyaga)

Előterjesztő: Szilágyiné Pál Gyöngyi irodavezető

1. Előterjesztés Hősök tere 3. szám mögötti 2. számú garázs elővásárlási jog gyakorlására (képviselő-testületi ülés 16. napirend)

Előterjesztő: dr. Morvai Gábor jegyző

1. Előterjesztés Hősök tere 3. szám mögötti 3. számú garázs elővásárlási jog gyakorlására (képviselő-testületi ülés 17. napirend)

Előterjesztő: dr. Morvai Gábor jegyző

1. Előterjesztés a Hóvirág utca fejlesztése projekt többlet önerő igényéről (képviselő-testületi ülés 29. napirend)

Előterjesztő: Szilágyiné Pál Gyöngyi irodavezető

1. Előterjesztés Hajdúszoboszló Város Önkormányzata 2024. évi közbeszerzési tervéről (képviselő-testületi ülés 39. napirend)

Előterjesztő: Czeglédi Gyula polgármester

Tájékoztatók, bejelentések

**1. napirend**

***Előterjesztés helyközi autóbusz járatok bevonásáról a helyi tömegközlekedésbe (képviselő-testületi ülés 26. napirend)***

**42/2024. (III.19.) PGB határozat**

**Hajdúszoboszló Város Önkormányzata Képviselő-testületének Pénzügyi és Gazdasági Bizottsága nem támogatja a** **helyközi autóbusz járatok bevonásáról a helyi tömegközlekedésbe előterjesztést, a Tesco megállóhely közlekedésbe vonására irányuló alternatívák egyikét sem fogadja el.**

Határidő: 2024. március 21.

Felelős: bizottsági elnök

**2. napirend**

***Előterjesztés diákok helyi tömegközlekedésben történő ingyenes utazásával kapcsolatosan (képviselő-testületi ülés 27. napirend)***

**43/2024. (III.19.) PGB határozat**

**Hajdúszoboszló Város Önkormányzata Képviselő-testületének Pénzügyi és Gazdasági Bizottsága nem támogatja a diákok helyi tömegközlekedésben történő ingyenes utazásával kapcsolatosan előterjesztés 1. számú határozati javaslatát: a helyi menetrendszerinti autóbusz-közlekedésben az állandó hajdúszoboszlói lakcímmel rendelkező, nappali tagozaton tanuló, 14 év alatti diákok ingyenes utazását tanuló bérlet vásárlása esetén.**

Határidő: 2024. március 21.

Felelős: bizottsági elnök

**44/2024. (III.19.) PGB határozat**

**Hajdúszoboszló Város Önkormányzata Képviselő-testületének Pénzügyi és Gazdasági Bizottsága támogatja a diákok helyi tömegközlekedésben történő ingyenes utazásával kapcsolatosan előterjesztés 2. számú kiegészített határozati javaslatát:**

**a helyi menetrendszerinti autóbusz-közlekedésben az állandó hajdúszoboszlói lakcímmel rendelkező, és a hajdúszoboszlói iskolákban tanuló nem helybeli nappali tagozaton tanuló diákok ingyenes utazását tanuló bérlet vásárlása esetén. Fentiek alapján a Bizottság javasolja a Képviselő-testületnek a 2024. évi városi költségvetés 9. sz. melléklet (városüzemeltetés) 14/ÖK sora (Menetrend szerinti helyi autóbuszközlekedés - temetői járat és pályáztatás költsége is -) 2,5 M Ft keretösszeggel történő megemelését az általános tartalék keret terhére.**

Határidő: 2024. március 21.

Felelős: bizottsági elnök

**3. napirend**

***Előterjesztés*** ***az Aero Club Hajdúszoboszlói Sportegyesület éves beszámolójáról (csak bizottsági anyag)***

**45/2024. (III.19.) PGB határozat**

**Hajdúszoboszló Város Önkormányzata Képviselő-testületének Pénzügyi és Gazdasági Bizottsága az Aero Club Hajdúszoboszlói Sportegyesület éves beszámolójáról előterjesztést levette a napirendről.**

**4. napirend**

***Előterjesztés pályázat kiírására intézmények felújítására vonatkozóan (képviselő-testületi ülés 35. napirend)***

**46/2024. (III.19.) PGB határozat**

**Hajdúszoboszló Város Önkormányzata Képviselő-testületének Pénzügyi és Gazdasági Bizottsága támogatja, hogy:**

**- statikus szakértő kerüljön felkérésre a Városi Televízió épületében található válaszfal, illetve az Aranykapu Óvoda területén található garázs állékonysági problémáival kapcsolatosan;**

**- három konyha esetében (Hőforrás u. 143., Arany János u. 2., Gönczy Pál u. 15.) az elszívó berendezések tervezésére az ajánlatkérés lefolytatásra kerüljön;**

**- az Aranykapu Óvoda (Arany J. u. 8.) tetőteraszának beépítési engedélyes és kiviteli tervének elkészítésére az ajánlatkérési eljárás lefolytatásra kerüljön;**

**- a Gyermeksziget Bölcsőde udvari illemhely építése ajánlatkérés keretében kerüljön megpályáztatásra.**

**Hajdúszoboszló Város Önkormányzata Képviselő-testületének Pénzügyi és Gazdasági Bizottsága elfogadja az előterjesztés mellékletét képező Pályázati felhívás dokumentumot, támogatja, hogy a pályázati eljárással kapcsolatos feladatot a Beszerzési Munkacsoport lássa el.**

**Hajdúszoboszló Város Önkormányzata Képviselő-testületének Pénzügyi és Gazdasági Bizottsága támogatja, hogy az intézményfelújítási munkák meghívásos pályázati eljárás keretében kerüljenek lebonyolításra.**

**A Bizottság javasolja felkérni a Jegyzőt a szükséges intézkedések megtételére, a beérkezett ajánlatok ismeretében tegyen javaslatot az elvégzendő munkálatokra a Képviselő-testület részére.**

Határidő: 2024. március 21.

Felelős: bizottsági elnök

**5. napirend**

***Előterjesztés*** ***az önkormányzati intézményeknél foglalkoztatottak béremeléséhez szükséges intézkedésekről (képviselő-testületi ülés 05. napirend)***

**47/2024. (III.19.) PGB határozat**

**Hajdúszoboszló Város Önkormányzata Képviselő-testületének Pénzügyi és Gazdasági Bizottsága támogatja az önkormányzati intézményeknél foglalkoztatottak béremeléséhez szükséges intézkedésekről előterjesztést és annak első határozati javaslatát és javasolja elfogadásra a Képviselő-testületnek az alábbiak szerint:**

**Hajdúszoboszló Város Önkormányzatának Képviselő-testülete az előterjesztésben foglaltak figyelembevételével a nevezett intézmények költségvetéseit az alábbi kiadásokkal emeli meg:**

|  |  |  |  |
| --- | --- | --- | --- |
| **Intézmény** | **Személyi juttatások (Ft)** | **Járulékok (Ft)** | **Összesen (Ft)** |
| **Hajdúszoboszlói Egyesített Óvoda** | **9.731.150** | **1.265.050** | **10.996.200** |
| **Hajdúszoboszlói Gyermeksziget Bölcsőde** | **4.661.800** | **606.034** | **5.267.834** |
| **Hajdúszoboszlói Kistérségi Szociális-, Család- és Gyermekjóléti Központ** | **12.443.248** | **1.617.622** | **14.060.871** |
| **Összesen:** |  |  | **30.324.904** |

**Utasítja az intézményvezetőket, hogy a béremeléseket 2024. január 1-jétől hajtsák végre.**

**A képviselő-testület az intézményvezetőnek engedélyezi a jogszabályi megfelelést nem érintő mértékben a béremelések differenciálását.**

**A 30.324.904 Ft összeget 2023. évi pénzmaradvány terhére biztosítja és felkéri a jegyzőt, hogy a költségvetési rendelet soron következő kötelező módosítása során a döntés átvezetését terjessze elő.**

Határidő: 2024. március 21.

Felelős: bizottsági elnök

**48/2024. (III.19.) PGB határozat**

**Hajdúszoboszló Város Önkormányzata Képviselő-testületének Pénzügyi és Gazdasági Bizottsága támogatja az önkormányzati intézményeknél foglalkoztatottak béremeléséhez szükséges intézkedésekről előterjesztést és annak második határozati javaslatát és javasolja elfogadásra a Képviselő-testületnek az alábbiak szerint:**

**Hajdúszoboszló Város Önkormányzatának Képviselő-testülete az előterjesztésben foglaltak figyelembevételével a nevezett intézményekben pedagógus végzettségű dolgozók személyi juttatások és járulékai kiadásokhoz további összegeket biztosít a 2024. évi városi tartalék terhére:**

* **Hajdúszoboszlói Egyesített Óvoda 21.967.613 Ft,**
* **Hajdúszoboszlói Gyermeksziget Bölcsőde 844.957 Ft.**

**Utasítja az intézményvezetőket, hogy a béremeléseket 2024. január 1-jétől hajtsák végre.**

**A képviselő-testület az intézményvezetőnek engedélyezi a jogszabályi megfelelést nem érintő mértékben a béremelések differenciálását, továbbá felkéri a jegyzőt, hogy a költségvetési rendelet soron következő kötelező módosítása során a döntés átvezetését terjessze elő.**

Határidő: 2024. március 21.

Felelős: bizottsági elnök

**6. napirend**

***Előterjesztés Lurkó Óvoda fejlesztés többletforrás igényéről (képviselő-testületi ülés 28. napirend)***

**49/2024. (III.19.) PGB határozat**

**Hajdúszoboszló Város Önkormányzata Képviselő-testületének Pénzügyi és Gazdasági Bizottsága támogatja a** **Lurkó Óvoda fejlesztés többletforrás igényéről előterjesztést és javasolja a képviselő-testületnek a TOP\_PLUSZ-3.3.1-21-HB1-2022-0009 azonosító számú, „A hajdúszoboszlói Lurkó óvoda korszerűsítése” című pályázat megvalósításához szükséges bruttó 172.806.110 Ft a 2024. évi költségvetés 13. számú melléklet fejlesztési tartalék /19/ÖK/ sorának terhére történő biztosítását.**

Határidő: 2024. március 21.

Felelős: bizottsági elnök

**7. napirend**

***Előterjesztés a 6819/1 és a 6819/8 hrsz-ú ingatlanokat érintő kérelemről (képviselő-testületi ülés 19. napirend)***

**50/2024. (III.19.) PGB határozat**

**Hajdúszoboszló Város Önkormányzata Képviselő-testületének Pénzügyi és Gazdasági Bizottsága nem támogatja a Hajdúszoboszló 6819/8 hrsz-ú ingatlan, valamint a 6819/1 hrsz-ú ingatlannak a HÉSZ szerint Lk-5 építési övezetbe sorolt területének 9.000.000 Ft eladási áron történő értékesítését a szomszédos 6815/8., 6815/9., 6815/10., 6815/11. és 6815/12 hrsz-ú ingatlan tulajdonosai részére.**

Határidő: 2024. március 21.

Felelős: bizottsági elnök

**8. napirend**

***Előterjesztés a Szent István parkban található közterület eltérő használatára vonatkozó kérelemről (képviselő-testületi ülés 23. napirend)***

**51/2024. (III.19.) PGB határozat**

**Hajdúszoboszló Város Önkormányzata Képviselő-testületének Pénzügyi és Gazdasági Bizottsága nem támogatja az ún. „Lézerharc” telepítését a kérelemben megjelölt területen.**

Határidő: 2024. március 21.

Felelős: bizottsági elnök

**9. napirend**

***Előterjesztés a Kovács Máté Városi Művelődési Központ és Könyvtár kérelméről (képviselő-testületi ülés 14. napirend)***

**52/2024. (III.19.) PGB határozat**

**Hajdúszoboszló Város Önkormányzata Képviselő-testületének Pénzügyi és Gazdasági Bizottsága támogatja kérelmét, így az intézmény épületeinek villámvédelmi és biztonságtechnikai felülvizsgálataira bruttó 1.398.270 Ft-ot biztosítását a 2024. évi költségvetés 14. számú melléklet /Felújítások/, 2/ÖK /Intézményfelújítások/ kerete terhére.**

Határidő: 2024. március 21.

Felelős: bizottsági elnök

**10. napirend**

***Előterjesztés*** ***tulajdonosi hozzájárulás kiadására önkormányzati tulajdonú csatornák kotrásához (képviselő-testületi ülés 20. napirend)***

**53/2024. (III.19.) PGB határozat**

**Hajdúszoboszló Város Önkormányzata Képviselő-testületének Pénzügyi és Gazdasági Bizottsága támogatja az tulajdonosi hozzájárulás kiadására önkormányzati tulajdonú csatornák kotrásához előterjesztést és határozati javaslatokat és javasolja elfogadásra a képviselő-testületnek az alábbiak szerint:**

**1. Hajdúszoboszló Város Önkormányzatának Képviselő-testülete, mint a Hajdúszoboszló 0159 és 0154 hrsz-ú ingatlanok tulajdonosi jogának gyakorlója, hozzájárulását adja, hogy az ingatlanokon lévő csatorna 670 m hosszú szakaszán a Tiszántúli Vízügyi Igazgatóság az öntözővíz biztonságos szolgáltatása érdekében tisztító kotrást végezzen az alábbi feltételek mellett:**

**- A csatornák mindkét oldalán szántók vannak, ezért a kivitelező a kotrásból kikerülő iszapot ne tárolja harmadik személy tulajdonában lévő ingatlanon, hanem gondoskodjon az elszállításáról.**

**- A munkaterület megközelítése és a munkálatok végzése során harmadik személy tulajdonában lévő ingatlanon bekövetkezett minden nemű károkozásért a kérelmező köteles helytállni.**

**A kérelmezőnek a csatornák tisztítása során be kell tartania a vonatkozó jogszabályi előírásokat. A tulajdonosi hozzájárulás nem mentesíti kérelmezőt a szükséges szakhatósági és más engedélyek beszerzésétől és az azokban foglaltak betartása alól.**

**- A munkálatok mindennemű költségét a kérelmező viseli.**

**2. Hajdúszoboszló Város Önkormányzatának Képviselő-testülete, mint a Hajdúszoboszló, 0285/5 hrsz-ú ingatlan tulajdonosi jogának gyakorlója, hozzájárulását adja, hogy az ingatlanon lévő csatorna 5+985-7-985 km szelvény közötti szakaszán az Irrifarm Kft. az öntözővíz biztonságos szolgáltatása érdekében tisztító kotrást végezzen az alábbi feltételek mellett:**

**- A csatornák mindkét oldalán szántók vannak, ezért a kivitelező a kotrásból kikerülő iszapot ne tárolja harmadik személy tulajdonában lévő ingatlanon, hanem gondoskodjon az elszállításáról.**

**- A munkaterület megközelítése és a munkálatok végzése során harmadik személy tulajdonában lévő ingatlanon bekövetkezett minden nemű károkozásért a kérelmező köteles helytállni.**

**A kérelmezőnek a csatorna tisztítása során be kell tartania a vonatkozó jogszabályi előírásokat. A tulajdonosi hozzájárulás nem mentesíti kérelmezőt a szükséges szakhatósági és más engedélyek beszerzésétől és az azokban foglaltak betartása alól.**

**- A munkálatok mindennemű költségét a kérelmező viseli.**

**3. Hajdúszoboszló Város Önkormányzatának Képviselő-testülete, mint a Hajdúszoboszló, 0186/1 hrsz-ú ingatlan tulajdonosi jogának gyakorlója, hozzájárulását adja, hogy az ingatlanon lévő csatorna 780 m hosszú szakaszán a Dél-Tilalmas Mg-i Szövetkezet, az Irrifarm Kft., valamint a Natilfarm Kft. közösen, az öntözővíz biztonságos szolgáltatása érdekében tisztító kotrást végezzen az alábbi feltételek mellett:**

**- A csatornák mindkét oldalán szántók vannak, ezért a kivitelező a kotrásból kikerülő iszapot ne tárolja harmadik személy tulajdonában lévő ingatlanon, hanem gondoskodjon az elszállításáról.**

**- A munkaterület megközelítése és a munkálatok végzése során harmadik személy tulajdonában lévő ingatlanon bekövetkezett minden nemű károkozásért a kérelmező köteles helytállni.**

**A kérelmezőnek a csatornák tisztítása során be kell tartania a vonatkozó jogszabályi előírásokat. A tulajdonosi hozzájárulás nem mentesíti kérelmezőt a szükséges szakhatósági és más engedélyek beszerzésétől és az azokban foglaltak betartása alól.**

**- A munkálatok mindennemű költségét a kérelmező viseli.**

**A Képviselő-testület felhatalmazza a Polgármestert a tulajdonosi hozzájárulások aláírására.**

Határidő: 2024. március 21.

Felelős: bizottsági elnök

**11. napirend**

***Előterjesztés önkormányzati földterületek használatára vonatkozóan (képviselő-testületi ülés 22. napirend)***

**54/2024. (III.19.) PGB határozat**

**Hajdúszoboszló Város Önkormányzata Képviselő-testületének Pénzügyi és Gazdasági Bizottsága támogatja a 2024. május 17. – 19. között megrendezésre kerülő XI. Délibáb Kupa Hőlégballon Fesztivál rendezvényének ideje alatt a 129/9 hrsz. (Bihari utca vége), a 4948 hrsz. (Hőforrás utca beépítetlen terület), a 3926 és 3927/146 hrsz. (Gázláng pálya), és a 7642/161 – 7642/182 hrsz. (Kecskeméthy Balázs utca) területek használatát a hőlégballon versenyen részt vevők részére fel-és leszállás céljából.**

Határidő: 2024. március 21.

Felelős: bizottsági elnök

**12. napirend**

***Előterjesztés Luther utca 47. szám alatti garázsra vonatkozó elővásárlási jogról történő lemondásáról (képviselő-testületi ülés 15. napirend)***

**55/2024. (III.19.) PGB határozat**

**Hajdúszoboszló Város Önkormányzata Képviselő-testületének Pénzügyi és Gazdasági Bizottsága támogatja a Luther utca 47. szám alatti garázsra vonatkozó elővásárlási jogról történő lemondásáról előterjesztést és határozati javaslatot és javasolja elfogadásra képviselő-testületnek az alábbiak szerint:**

**Hajdúszoboszló Város Önkormányzatának Képviselő-testülete nyilatkozza, hogy a Hajdúszoboszló Luther u. 47. szám alatt lévő, 5853 hrsz-ú lakóház, udvar megnevezésű ingatlanon található 14 m2 alapterületű garázs 1/1-ed tulajdoni hányadára vonatkozóan, a 2024.03.13. napján Fekete Szilárd eladó és a Hajdúszoboszlói Városgazdálkodási Nonprofit Zrt. vevő között létrejött adásvételi szerződésre vonatkozóan Hajdúszoboszló Város Önkormányzata lemond elővásárlási jogáról.**

**A Képviselő-testület felhatalmazza a Polgármestert a lemondó nyilatkozat aláírására.**

Határidő: 2024. március 21.

Felelős: bizottsági elnök

**13. napirend**

***Előterjesztés az ÉRV Zrt-vel kötendő bérleti szerződésekről (képviselő-testületi ülés 18. napirend)***

**56/2024. (III.19.) PGB határozat**

**Hajdúszoboszló Város Önkormányzata Képviselő-testületének Pénzügyi és Gazdasági Bizottsága elfogadja az Északmagyarországi Regionális Vízművek Zártkörűen Működő Részvénytársasággal járművek és eszközök bérbeadására vonatkozó, jelen határozat melléklete szerinti szerződéstervezeteinek aláírását.**

Határidő: 2024. március 21.

Felelős: bizottsági elnök

**14. napirend**

***Előterjesztés tulajdonosi hozzájárulás kiadásához a Hajdúszoboszló 2475/26 és 2667/58 hrsz-ú ingatlanon létesülő napelemes kiserőmű 20 kV-os termelői kábel építéséhez (képviselő-testületi ülés 21. napirend)***

**57/2024. (III.19.) PGB határozat**

**Hajdúszoboszló Város Önkormányzata Képviselő-testületének Pénzügyi és Gazdasági Bizottsága, hozzájárulását adja, hogy a 2667/58 és 2475/26 hrsz-ú ingatlanon létesülő napelemes kiserőmű 20 kV-os termelői kábel építése kivitelezésre kerüljön.**

**A kérelmezőnek a kivitelezés során be kell tartania a vonatkozó jogszabályi előírásokat. A tulajdonosi hozzájárulás nem mentesíti kérelmezőt a szükséges szakhatósági és más engedélyek beszerzésétől és az azokban foglaltak betartása alól.**

Határidő: 2024. március 21.

Felelős: bizottsági elnök

**15. napirend**

***Előterjesztés tulajdonosi hozzájárulás a Pávai Vajna Ferenc Általános Iskolánál történő fakivágásról (képviselő-testületi ülés 24. napirend)***

**58/2024. (III.19.) PGB határozat**

**Hajdúszoboszló Város Önkormányzata Képviselő-testületének Pénzügyi és Gazdasági Bizottsága hozzájárulását adja a Berettyóújfalui Tankerületi Központ részére a Hajdúszoboszló Hőforrás u. 143. sz. alatt található Pávai Vajna Ferenc Általános Iskola épületének udvarán található hat darab kijelölt fa kivágásához. A kivágott fákat az Önkormányzat szociális tűzifa céljára kívánja hasznosítani, annak elszállíttatásáról gondoskodik.**

Határidő: 2024. március 21.

Felelős: bizottsági elnök

**16. napirend**

***Előterjesztés Hajdúszoboszló Város Önkormányzata Képviselő-testületének a fizető parkolási rendszerről szóló 5/2012. (III. 22.) önkormányzati rendelete módosításáról (képviselő-testületi ülés 25. napirend)***

**59/2024. (III.19.) PGB határozat**

**Hajdúszoboszló Város Önkormányzata Képviselő-testületének Pénzügyi és Gazdasági Bizottsága támogatja a Hajdúszoboszló Város Önkormányzata Képviselő-testületének a fizető parkolási rendszerről szóló 5/2012. (III. 22.) önkormányzati rendelete módosításáról előterjesztést és rendelettervezetet és javasolja elfogadásra a Képviselő-testületnek, azzal a módosítással, hogy az idegenforgalmi szezon június 01-től – augusztus 31-ig, és a szezonban fizető parkolóhelyek üzemeltetési ideje minden nap 7:00 órától 20:00 óráig legyen meghatározva.**

Határidő: 2024. március 21.

Felelős: bizottsági elnök

**17. napirend**

***Előterjesztés pályázatok elszámolásával kapcsolatosan (képviselő-testületi ülés 30. napirend)***

**60/2024. (III.19.) PGB határozat**

**Hajdúszoboszló Város Önkormányzata Képviselő-testületének Pénzügyi és Gazdasági Bizottsága tudomásul veszi, hogy a GINOP-7.1.9-19-2018-00011 azonosító számú, „Hajdúszoboszló gyógyhely komplex turisztikai fejlesztése” című pályázathoz kapcsolódóan 6.165.142 Ft többletbevétel, míg a TOP-1.4.1-19-HB1-2019-00013 azonosító számú, „Hajdúszoboszlói Gyermeksziget Bölcsőde Aprócska Bölcsődei Tagintézményének létrehozása” című pályázat esetében 2.313.672 Ft bevételelmaradás, illetve 1.041.400 Ft összegű visszafizetési kötelezettség keletkezett.**

**A Bizottság javasolja felkérni a Jegyzőt, hogy a következő költségvetési rendeletmódosításkor a fenti összegeket az általános tartalékkal szemben vezesse át.**

Határidő: 2024. március 21.

Felelős: bizottsági elnök

**18. napirend**

***Előterjesztés Ágodvölgyi-ér vízjogi fennmaradási engedélyének forrásigényéről (képviselő-testületi ülés 31. napirend)***

**61/2024. (III.19.) PGB határozat**

**Hajdúszoboszló Város Önkormányzata Képviselő-testületének Pénzügyi és Gazdasági Bizottsága támogatja az Ágodvölgyi-ér hajdúszoboszlói szakaszának fennmaradási engedélye megszerzéséhez szükséges vízjogi tervdokumentáció elkészítésére bruttó 1.800.000 Ft keretösszeget biztosítását - a 2024. évi városi költségvetés tartalékkerete terhére.**

Határidő: 2024. március 21.

Felelős: bizottsági elnök

**19. napirend**

***Előterjesztés*** ***közterületek felújítása keret felhasználásra (képviselő-testületi ülés 33. napirend)***

**62/2024. (III.19.) PGB határozat**

**Hajdúszoboszló Város Önkormányzata Képviselő-testületének Pénzügyi és Gazdasági Bizottsága támogatja a közterületek felújítása keret felhasználásra előterjesztést és határozati javaslatot és javasolja elfogadásra a Képviselő-testületnek az alábbiak szerint:**

**Hajdúszoboszló Város Önkormányzatának Képviselő-testülete támogatja, hogy a 2024. évi költségvetés közterületek felújítási kerete (14. sz. melléklet, 1/ÖK sora) Hajdúszoboszló 8 választókörzete között egyenlő arányban, körzetenként bruttó 15 M Ft összegben kerüljön felhasználásra.**

**Felkéri a Városgazdálkodási Nonprofit Zrt-t és Városfejlesztési Irodát, hogy a beérkezett igények alapján, a rendelkezésre álló keretösszeg mértékéig, az adott választókörzet egyéni képviselőjével történt egyeztetést követően határozzák meg az elvégzendő feladatokat.**

**Hajdúszoboszló Város Önkormányzatának Képviselő-testülete a munkálatok elvégzésével a Hajdúszoboszlói Városgazdálkodási Nonprofit Zrt-t bízza meg.**

**Felkéri a Jegyzőt, a keret felhasználása során elvégzett feladatokról adjon tájékoztatást - legkésőbb a 2024. évi beruházásokról, felújításokról szóló beszámoló keretében - a Képviselő-testület részére.**

Határidő: 2024. március 21.

Felelős: bizottsági elnök

**20. napirend**

***Előterjesztés pályázat kiírásáról esővízgyűjtő edényzet lakosság részére történő biztosítására (képviselő-testületi ülés 38. napirend)***

**63/2024. (III.19.) PGB határozat**

**Hajdúszoboszló Város Önkormányzata Képviselő-testületének Pénzügyi és Gazdasági Bizottsága támogatja a** **200 db esővízgyűjtő edényzet mellett 100 db komposztáló edényzet beszerzését, és a költségvetés 11. számú Egyéb kiadások melléklete 4/F sorának „Zöldtudatos támogatás lakosság részére – esővízgyűjtő-, komposztáló edényzet és zsák beszerzés”-re nevesítését.**

**Hajdúszoboszló Város Önkormányzata Képviselő-testületének Pénzügyi és Gazdasági Bizottsága elfogadja az előterjesztésben foglaltakat és támogatja az „Esővízgyűjtő edényzet és Komposztáló edényzet biztosítása lakosság részére” pályázati felhívások közzétételét.**

Határidő: 2024. március 21.

Felelős: bizottsági elnök

**21. napirend**

***Előterjesztés hulladékfelszámolási pályázaton való részvételre (képviselő-testületi ülés napirendi anyaga)***

**64/2024. (III.19.) PGB határozat**

**Hajdúszoboszló Város Önkormányzata Képviselő-testületének Pénzügyi és Gazdasági Bizottsága támogatja a „Tisztítsuk meg az országot II.” hulladékfelszámolási pályázaton való részvételt és az arra vonatkozó pályázat benyújtását a megvalósításhoz szükséges valamennyi felmerülő, elszámolható költséggel.**

Határidő: 2024. március 21.

Felelős: bizottsági elnök

**22. napirend**

***Előterjesztés Hősök tere 3. szám mögötti 2. számú garázs elővásárlási jog gyakorlására (képviselő-testületi ülés 16. napirend)***

**65/2024. (III.19.) PGB határozat**

**Hajdúszoboszló Város Önkormányzata Képviselő-testületének Pénzügyi és Gazdasági Bizottsága támogatja, hogy a Hajdúszoboszló, Hősök tere 3. szám mögött lévő, 6099/2 hrsz-ú közterület megnevezésű ingatlanon található 2. számú 15,6 m2 alapterületű garázs 1/1-ed tulajdoni hányadára, 2024.03.08. napon kötött adásvételi szerződésre vonatkozóan Hajdúszoboszló Város Önkormányzata lemond elővásárlási jogáról.**

Határidő: 2024. március 21.

Felelős: bizottsági elnök

**23. napirend**

***Előterjesztés Hősök tere 3. szám mögötti 3. számú garázs elővásárlási jog gyakorlására (képviselő-testületi ülés 17. napirend)***

**66/2024. (III.19.) PGB határozat**

**Hajdúszoboszló Város Önkormányzata Képviselő-testületének Pénzügyi és Gazdasági Bizottsága támogatja,** **hogy a Hajdúszoboszló Hősök tere 3. szám mögött lévő, 6099/2 hrsz-ú közterület megnevezésű ingatlanon található 3. számú, 15,6 m2 alapterületű garázs 1/1-ed tulajdoni hányadára, a 2024.03.06. napján kötött adásvételi szerződésre vonatkozóan Hajdúszoboszló Város Önkormányzata lemond elővásárlási jogáról.**

Határidő: 2024. március 21.

Felelős: bizottsági elnök

**24. napirend**

***Előterjesztés a Hóvirág utca fejlesztése projekt többlet önerő igényéről (képviselő-testületi ülés 29. napirend)***

**67/2024. (III.19.) PGB határozat**

**Hajdúszoboszló Város Önkormányzata Képviselő-testületének Pénzügyi és Gazdasági Bizottsága támogatja a TOP\_PLUSZ-1.2.1-21-HB1-2022-00045 azonosítószámú „Okosmegoldások és a Hóvirág utca infrastrukturális fejlesztése Hajdúszoboszlón” tárgyú pályázat Hóvirág utca projektelemre vonatkozó, előterjesztésben ismertetett műszaki tartalom módosítását és benyújtását Támogató felé jóváhagyásra.**

**Hajdúszoboszló Város Önkormányzata Képviselő-testületének Pénzügyi és Gazdasági Bizottsága támogatja a Hóvirág utca projektelem megvalósításához legfeljebb 3.018.582 Ft önerő a 2024. évi költségvetési rendelet 13. sz. Beruházások melléklete 19/ÖK Fejlesztési tartalék sorról történő átcsoportosítással, a további szükséges forrás az építési költségek közötti átcsoportosítással és többlettámogatási igény benyújtásával történő biztosítását.**

Határidő: 2024. március 21.

Felelős: bizottsági elnök

**25. napirend**

***Előterjesztés Hajdúszoboszló Város Önkormányzata 2024. évi közbeszerzési tervéről (képviselő-testületi ülés 39. napirend)***

**68/2024. (III.19.) PGB határozat**

**Hajdúszoboszló Város Önkormányzata Képviselő-testületének Pénzügyi és Gazdasági Bizottsága Hajdúszoboszló Város Önkormányzata 2024. évi közbeszerzési tervét - az előterjesztés mellékletében rögzített tartalommal – elfogadja.**

Határidő: 2024. március 21.

Felelős: bizottsági elnök

**K.m.f**

**Harsányi István sk. Mester József sk.**

***bizottsági elnök bizottsági elnökhelyettes***

A kivonat hiteléül:

Hajdúszoboszló, 2024. március 27.

Balla Lászlóné

*leíró*